SONNERUP VANDVÆRK a.m.b.a.

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf

**Referat af generalforsamling den 17.8.2020**

Tilstede var 11 deltagere.

1. **Valg af dirigent og referent**

Lars Nørgård valgt til dirigent Niels Jensen valgt til referent

1. **Valg af stemmetællere**

Dennis Dysted og Allan Sørensen valgt til stemmetællere

1. **Bestyrelsens beretning**

Bestyrelsens beretning af Kåre Madsen

Alle vandværker er underlagt miljø og fødevareministeriet, vi har modtaget en vandprøvetestplan som går ud på, lige år skal der tages fem vandprøver og ulige år to vandprøver, som noget nyt er der kommet mange nye pesticider på listen der skal testes for.

Vi holdt os under alle grænseværdier, konklusionen er vores vand er af høj kvalitet, resultatet af testen kan findes på hjemmesiden.

Prisen for testen var også høj ca. kr. 17.000,-

Der har ikke været reparationer i 2019

Bestyrelsen samles til en arbejdsdag en gang om året hvor vi vedligeholder boringsområdet og vandværket.

Måleren der registrerer det oppumpede råvand er blevet skiftet det har medført at der nu er fin overensstemmelse mellem det oppumpede vand og den mængde vand der sendes ud til forbrugerne, vandspildet er dermed reduceret, prisen for den nye måler var ca. kr. 22.000,-

Der blev oprettet et vandråd i Lejre kommune i november 2010 det er et kontaktorgan for alle vandværker i kommunen og skal fungere som forhandler i forhold til kommunen, desuden afholder Vandrådet gode temaaftener om vandværksproblematikker.

Der har tidligere været tvivl hos nogle forbrugere hvordan reglerne var med hensyn til etablering af nye målerbrønde, det har vi behandlet på bestyrelsesmøde og reglen er, vandværket betaler for etableringen af målerbrønd der bliver placeret 1 m inde på grund fra skel, kan dog flyttes såfremt der opstår forhindringer, ansvarsfordelingen kan også ses på hjemmesiden.

LER registret (ledningsejerregistret) skal digitaliseres inden år 2022 og vores ledningsnet skal GPS registreres, Kåre kontakter et eksternt firma og indhenter tilbud.

Vi er forsikret gennem Tryg forsikring og ifølge FVD (Foreningen af Vandværker i Danmark) er det meget fornuftigt, langt de fleste vandværker i Danmark er forsikret gennem Tryg.

Vi har revideret beredskabsplanen, den kan findes på hjemmesiden.

Vi har planlagt en fornyelse af hovedledningerne, første prioritet er udskiftning af ledning fra stophanen ved ejendommen Englerupvej nr. 53 ved busstoppestedet og til ejendommene Englerupvej nr. 57, 61 og 78 “kirken” vi har modtaget to tilbud som bestyrelsen umiddelbart efter generalforsamlingen tager stilling til.

Anden prioritet er etablering af forbindelse til Møllegårdens vandværk.

Målet er at arbejderne bliver gennemført inden for en periode på fem år, såfremt økonomien er til det.

Etablering af nye målerbrønde efter behov samt udskiftning af målere hvert 6. år (lovkrav), målet er at alle skal have en målerbrønd, det har vi ingen tidshorisont på.

Allan Jørgensen spurgte hvorfor målerne skulle udskiftes hvert 6. år, svaret var det var et lovkrav.

Ruth Hemmingsen spurgte hvorfor hun ikke skulle have ny hovedledning til sin målerbrønd, bestyrelsen var af den overbevisning at der allerede var en forholdsmæssig ny ledning af nyere materialer.

I 2019 har næsten alle betalt til tiden, det har kun været nødvendigt at sende ganske få rykkere ud, men det har knebet med at få aflæst målerne og indberettet det forbrugte vand, Kåre og Niels var rundt og aflæse målere.

Linda Christensen havde haft udfordringer med at få tilsendt regning til rette sted samt registreret korrekt efternavn, det skulle være bragt i orden.

Lars Nørgård anbefalede at alle sørger for at holde sig opdateret med hensyn til PBS, og spurgte til vores forsikringer, svaret var vi har de forsikringer som FVD (Foreningen af Vandværker i Danmark) anbefaler, det var ikke noget vi selv havde undersøgt.

1. **Det reviderede regnskab forelægges til godkendelse**

Fremlagt af Jytte det var dog ikke underskrevet ved mødets start, blev underskrevet og godkendt.

Lars Nørgård informerede om der var nogle rettelser derfor ingen underskrifter.

Lars Nørgård spurgte til administrationsomkostningerne, Jytte svarede det var brugt til etablering og vedligeholdelse af hjemmesiden, samt IT.

1. **Budget for det kommende år forelægges til godkendelse**

Fremlagt af Jytte. Godkendt.

Linda Christensen spurgte hvorfor der ikke var udgifter til vedligeholdelse i 2019, vi havde ingen vedligeholdelsesarbejder.

1. **Takstblad for det kommende år forelægges til godkendelse**

Ingen ændringer til taktsbladet, godkendt.

1. **Behandling af indkomne forslag: ingen forslag**

Ingen indkomne forslag.

1. **Valg af medlemmer og suppleanter til bestyrelsen**

På valg til bestyrelsen

Dennis Dysted (modtager genvalg) genvalgt

Michael Seeman (modtager genvalg) genvalgt

Suppleanter

Erik Damgård (modtager genvalg) genvalgt

Carsten Pedersen (modtager genvalg) genvalgt

1. **Valg af revisor og suppleant**

Revisorer

Torben Jørgensen (modtager genvalg) genvalgt

Lars Nørgård (modtager genvalg) genvalgt

Revisorsuppleant

Linda Christensen (modtager genvalg) genvalgt

**10.Evt**

Ruth Hemmingsen ville gerne vide hvem de nye ansigter var og

hvor de boede og bød dem velkommen, Michael Knak og Allan

Jørgensen præsenterede sig selv og fortalte hvor de boede og

det samme gjorde Allan S. Sørensen.

Kåre takkede generalforsamlingen for god ro og orden samt

takkede kassereren og bestyrelsen for et godt samarbejde i det

forgangne år, og takkede ordstyrer Lars Nørdgård for en god

indsats.

Referent Niels Jensen